Finalitzada la formació al personal de l'Ajuntament de Gandia en reducció de riscos associats al consum d'alcohol i altres drogues en context d'oci
16 diciembre 2022

## Finalitzada la formació al personal de l'Ajuntament de Gandia en reducció de riscos associats al consum d'alcohol i altres drogues en context d'oci16 diciembre 2022Última actualización: 16 diciembre 2022

![](../gestion/img/c5648aef7fde1b2621c84ea28d8f4bb4a0a17957b542dca93357bdbeb658b6c0.jpg)  
  

Dimecres va finalitzar la formació d'11 tècnics de l'Ajuntament de Gandia en reducció de riscos associats al consum d'alcohol i altres drogues en el context d'oci vinculat a l'hostaleria.

Aquesta formació capacita a les participants per poder formar al sector de l'hostaleria de Gandia respecte a com gestionar situacions problemàtiques vinculades al consum d'alcohol i altres drogues i crear el Circuit de locals d'oci de qualitat "Servei Responsable".

L'Ajuntament de Gandia és conscient que ha sigut un sector molt afectat per la pandèmia i, moltes vegades, oblidat. Per aquest motiu, es vol reconéixer i reivindicar el lloc privilegiat que ocupen com a agents de salut en la reducció de riscos associats al consum de drogues legals i il·legals.

Es tracta de la primera de tres accions destinades principalment al sector de l'hostaleria.  
En pròximes setmanes, es portaran a cap dues accions més. Per una banda, la sensibilització del sector hostaler respecte a la seua funció d'agents de salut, que en molts casos ja fan. I, per altra banda, se'ls oferirà una formació gratuïta per complementar les accions que ja fan i millorar la gestió de situacions problemàtiques derivades del consum de drogues, com poden ser baralles, problemes de salut derivats del consum, prevenció de drogodependències, etc. Les quals no són responsabilitat del local, però que acaben afectant tant a la resta de la clientela com al personal que està treballant al local hostaler.